Пра падзеі на Цяньаньмэнь у прынцыпе ведаюць усе. Што тычыцца падзей 1967 года ў Ганконгу, то гэта малавядомая ў нас трагічная старонка гісторыі. Увесну 1967 года мясцовыя камуністы і студэнты пад уплывам Культурнай рэвалюцыі ў КНР вырашылі, што час вяртання Ганконгу ў лона Кітая нарэшце прабіў. Левыя арганізавалі выступы рабочых на мясцовай фабрыцы штучных кветак, адкуль пратэсты перакінуліся на студэнцкі квартал. Пры гэтым у ход ішлі самаробныя бомбы і зброя. Рэакцыя брытанскай каланіяльнай адміністрацыі была вельмі жорсткай. Усяго было забіта больш за 50 студэнтаў. Паліцыя страціла 5 чалавек.